stanford-oval/wikipedia huggingface dataset:
Alismatales
Luokittelu ja fylogeneettiset suhteet

Useimpia nyt Alismatales-lahkoon luetuista ryhmistä on aiemminkin pidetty toistensa sukulaisina, kuten Cronquistin (1981) ja Takhtajanin (1997) Alismatidae-alaluokka osoittaa. Joissakin luokitteluissa Spadiciflorae-ryhmään on sisällytetty vehkakasvien lisäksi kaikki heimot, joissa esiintyy puikelokukinto, kuten panamapalmukasvit, kairapalmukasvit ja palmukasvit, jotka nykyään luetaan kolmeen eri lahkoon: Alismatales, Pandanales ja Arecales. Karhunruohokasvien asema on ollut epäselvä; kukkarakenteensa puolesta ne ovat aikoinaan sisällytetty hyvin laajasti ymmärrettyyn liljakasvien heimoon (Liliaceae).
Luokittelu ja fylogeneettiset suhteet > Heimot

Alismataceae – sarpiokasvit
Aponogetonaceae – verkkolehtikasvit
Araceae – vehkakasvit
Butomaceae – sarjarimpikasvit, ainoa laji sarjarimpi (Butomus umbellatus)
Cymodoceaceae
Hydrocharitaceae – kilpukkakasvit
Juncaginaceae – suolakekasvit
Maundiaceae
Posidoniaceae
Potamogetonaceae – vitakasvit
Ruppiaceae – hapsikkakasvit
Scheuchzeriaceae – leväkkökasvit, ainoa laji leväkkö (Scheuchzeria palustris)
Tofieldiaceae – karhunruohokasvit
Zosteraceae – ajokaskasvit
Heimojen keskinäisten sukulaisuussuhteiden mukainen järjestys (fylogenia) lienee seuraava: Vehkakasvit muodostavat evoluutiopuun ensimmäisen haaran, joka on rinnakkainen muihin heimoihin johtavan haaran kanssa. Seuraavaksi muista erosivat karhunruohokasvit, sitten sarpio-, sarjarimpi- ja kilpukkakasvien haara. Jäljelle jäävät heimot erilaistuivat järjestyksessä verkkolehti-, leväkkö-, suolakekasvit, Maundiaceae, Posidoniaceae, hapsikkakasvien ja heimon Cymodoceaceae muodostama pari, sekä viimeksi vita- ja ajokaskasvit.
Aiheesta muualla

Evoluutiopuu: http://www.mobot.org/mobot/research/apweb/trees/alismatalesnotl.gif
Andreas Holmqvist

| Andreas Holmqvist |
| --- | --- |

Henkilötiedot
Syntynyt: 23. heinäkuuta 1981 (ikä 43) Tukholma, Ruotsi
Kansalaisuus:   Ruotsi
Jääkiekkoilija
Lempinimi:  Honken, Ante,  Holman, Röde Baronen
Pelipaikka:  puolustaja
Maila:  oikea
Pituus:  193 cm
Paino:  94 kg
Seura
Seura:  Kölner Haie
Sarja:  DEL
Pelinumero:  7
Pelaajaura
Pääsarjaura:  2002–
Aik. seurat:  Hammarby IF (Allsv.) Linköpings HC (SEL) Pensacola Ice Pilots (ECHL) Hamilton Bulldogs (AHL) Springfield Falcons (AHL) Frölunda HC (SEL)  Djurgårdens IF (SEL)
NHL-varaus:  61. varaus, 2001 Tampa Bay Lightning
Per Robert Andreas Holmqvist Pedersen (s. 23. heinäkuuta 1981 Tukholma, Ruotsi) on ruotsalainen jääkiekkopuolustaja ja maailmanmestari, joka siirtyi kaudeksi 2012–2013 DEL-liigan Kölner Haieen. Hän on isokokoinen ja pelaa rightin puolelta.
Ura

Holmqvist on Djurgårdens IF:n oma kasvatti, mutta hän siirtyi jo juniorina Hammarby IF:ään, jossa voitti J20 SuperElitin hopeaa keväällä 2000. Holmqvist pelasi Hammarbyssä ensimmäiset miesten pelinsä kaudella 2000–2001 HockeyAllsvenskanissa. Hänet varattiin tulokaskautensa jälkeen kesällä 2001 Tampa Bay Lightningiin toisella kierroksella numerolla 61. Kaudeksi 2002–2003 Holmqvist siirtyi sarjatasoa ylemmäs Elitserieniin ja Linköpingiin. Siellä hän teki ensimmäisellä Elitserien-kaudellaan 43 ottelussa tehot 4+9=13.
Heinäkuussa 2003 Holmqvist solmi Tampa Bay Lightningin kanssa kaksivuotisen tulokassopimuksen, Hän pelasi siellä ensimmäisen sopimuskautensa 2003–2004 lähes kokonaan ECHL-joukkue Pensacola Ice Pilotsissa. Holmqvist pelasi kauden aikana myös neljä ottelua AHL-joukkue Hamilton Bulldogsissa. Kauden 2004–2005 hän pelasi AHL:n Springfield Falconsissa. Holmqvist palasi Linköpingiin kesäkuussa 2005 kaksivuotisella sopimuksella. Hän teki kaudella 2005–2006 läpimurtonsa Elitserienissä tehdessään 46 ottelussa tehot 6+16=22. Holmqvist sijoittui puolustajien pistepörssissä yhdeksänneksi neljän muun pelaajan kanssa ja hänet valittiin kauden päätteeksi MM-joukkueeseen. Kaudella 2006–2007 Holmqvist teki yhden kauden piste-ennätyksensä tehoilla 7+21=28 ja hän sijoittui puolustajien pistepörssin kahdeksanneksi MODOn Tobias Enströmin kanssa. Holmqvist voitti keväällä 2007 Elitserienin hopeaa.
Holmqvist teki huhtikuussa 2007 kaksivuotisen sopimuksen Frölundan kanssa. Hän oli kaudella 2007–2008 joukkueensa tehokkain puolustaja ja sijoittui Elitserienin puolustajien pistepörssissä viidenneksi Brynäsin Juuso Hietasen kanssa. Holmqvistin toinen sopimuskausi Frölundan kanssa päättyi seitsemään otteluun, jonka jälkeen hänen sopimuksensa purettiin joukkueen kanssa jo syyskuussa 2008. Lokukuussa Holmqvist teki kuukauden mittaisen try-out -sopimuksen kasvattajaseuransa Djurgårdens IF:n kanssa ja hän sai marraskuussa 2008 kaksivuotisen sopimuksen. Keväällä 2010 Holmqvist voitti Elitserienin hopeaa. Kauden päätyttyä hän teki Djurgårdenin kanssa kaksivuotisen jatkosopimuksen.
Kaudella 2010–2011 Holmqvist teki Elitserienin yhden kauden piste-ennätyksensä tehoilla 12+17=29, joilla hän oli Djurgårdenin toiseksi tehokkain puolustaja Josef Boumediennen jälkeen. Holmqvist oli myös koko Elitserienin puolustajien maalipörssin toinen Brynäsin Lars Jonssonin jälkeen ja puolustajien pistepörssissä hän sijoittui kahdeksanneksi. Holmqvist pelasi Djurgårdenissa kauden 2011–2012 loppuun. Keväällä 2012 hän teki sopimuksen DEL-liigan Kölner Haien kanssa.
Maajoukkue

| Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Kultaa | Riika 2006 | jääkiekko |  |
Tähän mennessä Holmqvistin ainoat miesten arvokisat ovat vuoden 2006 MM-kilpailut, joista hän voitti maailmanmestaruuden. Yhteensä Holmqvistillä on 37 A-maaottelun kokemus ja on tehnyt niissä tehot 2+6=8. Hän pelasi myös alle 20-vuotiaiden MM-kilpailuissa vuonna 2001.
Muuta

Holmqvistin isoveli on aiemmin NHL:ssäkin pelannut Linköpings HC:n hyökkääjä Michael Holmqvist.
Apicius

Apicius on kokoelma, joka sisältää roomalaisia ruokareseptejä, joita yleisesti pidetään syntyneen 300-luvun jälkipuoliskolla tai 400-luvun alkupuoliskolla, ja jotka on kirjoitettu kielellä, joka muistuttaa enemmän vulgaarilatinaa kuin klassista latinaa.
Nimi oli pitkään liitetty ruokaan kohdistuvaan liioiteltuun rakkauteen, mikä on peräisin varhaiselta nimen kantajalta Marcus Gavius Apiciukselta, joka oli roomalainen herkuttelija ja hienostuneen ylellisyyden ihailija, joka eli joskus ensimmäisellä vuosisadalla keisari Tiberiuksen hallintoaikana. Hänen on virheellisesti väitetty kirjoittaneen tämän kirjan, joka on pseudepigrafisesti pantu hänen nimiinsä.
Apicius on keittiössä käytettävä kirja. Sen varhaisimmat painetut versiot julkaistiin tavallisesti yleisnimellä De re coquinaria ('ruoanlaitosta'), ja se pantiin muutoin tuntemattoman ”Caelius Apiciuksen” nimiin, mikä päähänpisto perusteltiin sillä, että toinen käsikirjoituksista on otsikoitu tekstillä ”API CAE”.
Sisältö

Teksti on järjestetty kymmeneen osaa, joiden sisältö jakautuu samaan tapaan kuin nykyaikaisissa keittokirjoissa:
Epimeles — Kokki
Sarcoptes — Liha
Cepuros — Puutarhasta
Pandecter — Eri ruokalajeja
Ospreon — Herneet, pavut, linssit ym.
Aeropetes — Kana
Polyteles — Herkkuja
Tetrapus — Nelijalkaiset
Thalassa — Mereneläviä
Halieus — Kalaa
Sisältö ei aina vastaa otsikkoa.
Ruoka

Kirjassa kuvattujen reseptien avulla voi valmistaa Välimeren seuduilla noihin aikoihin sovellettua ruokavaliota noudattavia ruokia. Antiikin aikaan, ei ollut monia niistä ruokalajeista, jotka seutuun nykyisin liitetään. Reseptit on tarkoitettu varakkaan luokan käyttöön, ja osa niistä sisälsi aika eksoottisisa aineksia, kuten flamingoa.
Aiheesta muualla > Latinankieliset tekstit

Bibliotheca Augustana: De Re Coquinaria Libri Decem Mary Ella Milhamin editio (latinaksi)
Keittokirjan latinankielinen teksti, The Latin Library
De re coquinaria Gutenbergissä (Cesare Giarratanon ja Friedrich Vollmerin versio vuodelta 1922, korvattu uudella, mutta yhä käyttökelpoinen)
toinen latinankielinen versio (lähdettä ei ilmoitettu) (Arkistoitu – Internet Archive)
Vehlingin englanninkielinen käännös
Diplomatiikan menetetelmin luotu latinankielinen tekstiversio, vieressä englanninkielinen teksti ja reseptit nykyaikaistettu. (Arkistoitu – Internet Archive)
Aiheesta muualla > Toissijainen aineisto

Apicius: Kuinka valmistetaan viiden ruokalajin roomalainen juhla-ateria (Arkistoitu – Internet Archive)
James Groutin Apicius,  Encyclopædia Romanassa
Käännetty osittain uudelleen saksankielisestä käännöksestä, mukautettuna nykyajan ruoanlaittotyyliin
Apicius, De Re Culinaria (Leiden: Sebastianus Gryphium), 1541.
Käännös suomeksi
Anger

| Anger Devilyn |
| --- | --- | --- |

Studioalbumin tiedot
 Julkaistu: 1996
 Tyylilaji: death metal
 Kesto: 41.18
 Levy-yhtiö: Listenable Records
Devilynin muut julkaisut
| The Rule 1994 | Anger 2001 | Reborn in Pain 1998 |
Anger on puolalaisen death metal -yhtye Devilynin ensimmäinen studioalbumi, joka on julkaistu vuonna 2001.
Kappalelista

Wreckage and rape (intro) – 1.07
Decline of Worlds – 03.12
The Rule – 3.33
Millenium – 6.35
Necrosis of the Ego – 2.54
Uncrown – 4.23
Black Mask of Death – 4.03
The Burial Ground of God – 4.48
Wings of Night – 03.16
The Shadows of Acheron – 3.22
Anger – 4.05
Kokoonpano

Piotr – kitara
Łukasz "Bony" Lubon – kitara
Novy – bassokitara
Kuba – rummut
Aiheesta muualla

Anger Discogsissa. (englanniksi)
Albumi Anger Encyclopaedia Metallum -sivustolla (englanniksi)
Daniel Igali

| Mitalit> Maa:  Kanada.Miesten vapaapaini. Olympialaiset  | Mitalit> Maa:  Kanada.Miesten vapaapaini. Olympialaiset  | Mitalit> Maa:  Kanada.Miesten vapaapaini. Olympialaiset  | Maa:  Kanada> Miesten vapaapaini. |
| --- | --- | --- | --- |
|  Kultaa | Sydney 2000 | 69 kg |  |
| MM-kilpailut  | MM-kilpailut  | MM-kilpailut  |  |
|  Kultaa | Ankara 1999 | 69 kg |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Kultaa | Manchester 2002 | 74 kg |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Pronssia | Winnipeg 1999 | 69 kg |  |
Maa:  Nigeria
Miesten vapaapaini
| Afrikan-mestaruuskilpailut   | Afrikan-mestaruuskilpailut   | Afrikan-mestaruuskilpailut   |  |
|  Kultaa | Pretoria 1993 | 62 kg |  |
|  Kultaa | Kairo 1994 | 62 kg |  |
Miesten kreikkalais-roomalainen paini
| Afrikan-mestaruuskilpailut   | Afrikan-mestaruuskilpailut   | Afrikan-mestaruuskilpailut   |  |
|  Hopeaa | 1991 | 62 kg |  |
|  Pronssia | Pretoria 1993 | 62 kg |  |
Baraladei Daniel Igali (s. 3. helmikuuta 1974 Eniwari, Nigeria) on nigerialaissyntyinen kanadalainen uransa päättänyt vapaapainin olympiavoittaja. 168 senttimetriä pitkä ja urallaan 74 kilogrammaa painanut Igali edusti BMWC-seuraa.
Igali aloitti uransa edustaen Nigeriaa ja toimi maan painimaajoukkueen kapteenina. AM-kilpailuista hän saavutti vapaapainissa kaksi kultaa ja kreikkalais-roomalaisessa painissa yhden hopean ja yhden pronssin. Kanadan Victoriassa käytyjen vuoden 1994 Kansainyhteisön kisojen jälkeen Igali sai Kanadasta turvapaikan Nigerian levottomuuksien takia. Vuonna 1999 Igali voitti MM-kultaa vapaapainissa 69-kiloisista ja pronssia Pan-Amerikan kisoista samasta painoluokasta. Vuonna 2000 Igali osallistui ensimmäisiin kesäolympialaisiinsa Sydneyssä voittaen kultaa 69-kiloisista. Vuonna 2002 hän voitti kultaa 74-kiloisista Kansainyhteisön kisoista Manchesteristä. Vuoden 2004 kesäolympialaisissa Ateenassa Igali sijoittui vielä kuudenneksi.
Uransa jälkeen Igali on toiminut politiikassa ja myös synnyinmaansa painimaajoukkueen valmentajana, muun muassa vuoden 2012 kesäolympialaisissa. Tuona samana vuonna hänet valittiin sekä Kanadan urheilun hall of fameen että kansainvälisen painiliiton FILA:n hall of fameen.
Paanasenlampi

| Paanasenlampi |
| --- | --- |
Valtiot:  Suomi
Maakunnat:  Keski-Suomi
Kunnat:  Pihtipudas
Koordinaatit:  63°30′26″N, 25°31′57″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Saanijärven valuma-alue (14.49)
Laskujoki:  ei laskuojaa 
Järvinumero:  14.494.1.005
Mittaustietoja
Pinnankorkeus:  137,8 m  
Pituus:  160 m  
Leveys:  120 m  
Rantaviiva:  0,436 km  
Pinta-ala:  1,355 ha  
Saaria:  ei saaria 
 fiPaanasenlampi 
Paanasenlampi  on Keski-Suomessa Pihtiputaalla  Hujakon lähellä sijaitseva lampi.
Maantietoa

Lampi on 160 metriä pitkä, 120 metriä leveä, ja sen pinta-ala on 1,4 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 450 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Saanijärven valuma-alueella (14.49), jonka Raudanjoen valuma-alueeseen (14.494) se kuuluu. Lammen vedenpinnan korkeus on 137,8 metriä mpy.
Pansion Laivateollisuuden asuinalue

Erik Bryggmanin suunnittelemia pientaloja Päästäisenpolun varrella.
Pansion Laivateollisuuden asuinalue on arkkitehti Erik Bryggmanin suunnittelema asuinalue Turun Pansiossa. Museovirasto on määritellyt sen yhdeksi Suomen valtakunnallisesti merkittävistä rakennetuista kulttuuriympäristöistä.
Laivanveistämö Oy Laivateollisuus Ab perustettiin Turun Pansioon vuonna 1945 palvelemaan sotakorvausteollisuutta. Yhtiö rakennutti vuosina 1946–1948 työntekijöitään varten asuinalueen Pansion kaupunginosaan, joka oli liitetty Raisiosta Turkuun vuonna 1931. Alueen kokonaissuunnitelmasta vastasi arkkitehti Erik Bryggman, joka suunnitteli myös käytetyt pientalotyypit. Asemakaava alueelle vahvistettiin vuonna 1948.
Alueella on yhteensä 42 kappaletta 1940-luvun lopulla rakennettuja puisia asuinrakennuksia. Talojen sijoittelu maastoon noudattaa korkeuskäyrien kulkua, ja asuinalueen keskelle suunniteltiin sosiaalisia tarkoituksia palveleva keskusrakennus. Talot ovat joko erillistaloja tai 2–4 perheen asuintaloja ja yleisin asuntotyyppi on kaksi huonetta ja keittiö. Kahdessa niin sanotussa insinööritalossa huoneita on enemmän. Bryggmanin suunnittelemien rakennusten ohella alueella on kahdeksan kaksikerroksista ja neljä kolmikerroksista kerrostaloa Valmetinkadun varressa. Myös niiden ulkoasu on yhtenäinen suhteessa muuhun asuinalueeseen.
Museoviraston arvion mukaan asuinalueen arvo perustuu kokonaisuuteen, joka muodostuu asemakaavasta, yksittäisistä rakennuksista ja niiden viimeistellyistä yksityiskohdista.
Aiheesta muualla

Kartta: pansion laivateollisuuden asuinalue Valtakunnallisesti merkittävät rakennetut kulttuuriympäristöt RKY. Museovirasto. Arkistoitu 13.12.2013. Viitattu 16.12.2012.
Oy Laivateollisuus Ab:n asuntoalue Pansio, Turku Arkkitehtuurimuseo. Arkistoitu 19.6.2015. Viitattu 20.6.2015.
Alueen historia Laivanrakentajainkylä. Asunto-osakeyhtiö Laivanrakentajainkylä. Viitattu 21.2.2018.
Christian Léourier

Christian Léourier vuonna 2012.
Christian Léourier (s. 1948 Pariisi) on ranskalainen tieteiskirjailija. Hän on kirjoittanut erityisesti lasten- ja nuortenkirjoja, kuten suomeksi Tiikeri-sarjassa ilmestyneen Peilipuun (L'arbre-miroir, 1977).
Aiheesta muualla

Peilipuu Risingshadow.fi.
As Samu’

| As Samu’ |
| --- | --- |
 Näkymä kaupunkiin
 As Samu’
 Koordinaatit: 31°24′03″N, 35°04′02″E 
Valtio:  Palestiina
Kuvernoraatti:  Hebron
Väkiluku (2016)  (arvio):  25 949
Infobox OKVirheellinen NIMI-arvo: 
As Samu’ on kaupunki Palestiinan Länsirannalla Hebronin eteläpuolella. Nykyinen kaupunki on raamatullisen Estemon kaupungin paikalla. Kaupungin asukasluku oli vuonna 2016 arviolta 25 949.
Maantiede

As Samu’ sijaitsee Palestiinan Länsirannan eteläosassa Hebronin kuvernoraatissa lähellä Israelin vastaista rajaa (vihreä linja). As Samu’n naapuripaikkakuntia ovat Yatta ja Ar Rihiya pohjoisessa, sekä Adh Dhahiriya lännessä. Kaupungin korkeus merenpinnasta on 705 metriä.
As Samu’n vuotuinen sadanta on 306 mm ja vuoden keskilämpötila 18 °C.
Historia

Nykyisen As Samu’n paikalla sijaitsi aikanaan raamatullinen Estemon kaupunki. Estemo mainitaan esimerkiksi Vanhan testamentin Joosuan kirjassa, Ensimmäisessä Samuelin kirjassa ja Ensimmäisessä aikakirjassa. Myöhemmin 300-luvulla kirjoittanut Eusebios mainitsee sen olleen suurehko juutalainen kylä Bet Guvrinin liepeillä. Estamou on kanaanilainen sana, joka tarkoittaa tottelevaista. Myös nykyinen nimi As Samu' on johdettu vanhasta nimestä. Paikan nykyisten asukkaiden perimätiedon mukaan he polveutuvat paikalle Arabian niemimaalta saapuneista siirtolaisista.
Israelin itsenäistymisen jälkeen nykyinen Länsiranta kuului Jordaniaan. As Samu’sta käsin palestiinalaiset tekivät ajoittain iskuja rajan yli Israeliin. Israelilaiset tekivät kostoiskun kylään 13. marraskuuta 1966. Seuraavana vuonna käydyn kuuden päivän sodan aikana Israelin armeija miehitti kylän. Nykyinen kunta Palestiinalaishallinnon alaisuudessa perustettiin vuonna 1997.
Talous

Vuonna 2007 As Samu’n työssäkäyvästä väestöstä 30 prosenttia oli työllistynyt Israelissa, 20 prosenttia maataloudessa, 20 prosenttia palvelualalla, 15 prosenttia kaupanalalla ja 15 prosenttia hallinnossa. Työttömyysaste oli samana vuonna 60 prosenttia ja se oli kasvanut etenkin toisen intifadan jälkeen.
Väestö

As Samu’n asukasluku oli Palestiinan tilastokeskuksen vuoden 2016 arvion mukaan 25 949. Vuonna 2007 vastaava luku oli 19 355.
Talvimaisema.
Paikallisen vanhan talon edusta.
Otavan saha

Otavan saha on Mikkelin Otavassa sijaitseva Versowood Oy:n sahalaitos. Saha työllisti vuonna 2019 noin 70 henkilöä ja se tuottaa vuosittain noin 250 000 kuutiometriä valmista sahatavaraa. Sahalla sahataan pääpiirteittäin kuusta ja 90 % tuotannosta menee vientiin. Sahalinja koostuu pelkkahakkuri-vannesaha-pelkkahakkuri-pyörösahalinjasta.
Andreas Herzog

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 10. syyskuuta 1968 (ikä 56)
Syntymäpaikka: Wien, Itävalta
Pelipaikka: hyökkääjä, hyökkäävä keskikenttäpelaaja
Pituus: 184 cm
Lempinimi: Andi, Andy
Seura
Seura:  Israel
Tehtävä: päävalmentaja
Seurat
| Vuodet | Seura | O | (M) |
| 1986–1992 |  Rapid Wien | 85 | (20) |
| 1988 | →  First Vienna | 0 | (0) |
| 1992–1995 |  Werder Bremen | 94 | (26) |
| 1995–1996 |  Bayern München | 28 | (2) |
| 1996–2001 |  Werder Bremen | 142 | (31) |
| 2002–2003 |  Rapid Wien | 41 | (4) |
| 2004 |  LA Galaxy | 27 | (4) |
Maajoukkue
| 1988–2003 |  Itävalta | 103 | (26) |
Valmennusura
2005:  Itävalta
2008–2009:  Itävalta (apuv.)
2009–2011:  Itävalta U21
2011–2016:  Yhdysvallat (apuv.)
2015–2016:  Yhdysvallat U23
2018–:  Israel
 Seurajoukkueuran tilastot kattavat vain kansalliset sarjat.
Andreas ”Andy” Herzog (s. 10. syyskuuta 1968 Wien, Itävalta) on itävaltalainen entinen jalkapalloilija ja nykyinen jalkapallovalmentaja. Elokuusta 2018 lähtien hän on toiminut Israelin maajoukkueen päävalmentajana.
Pelaajana > Ura

Herzogia pidetään yhtenä Itävallan kaikkien aikojen parhaista pelaajista. Maansa vuoden pelaajaksi hänet valittiin kerran.
Herzog oli pelipaikaltaan keskikenttäpelaaja. Hän pelasi yleensä hyökkäävässä roolissa.
Herzog edusti ammattilaisurallaan vuosina 1986–2004 Itävallan Bundesliigassa Rapid Wieniä ja First Viennaa, Saksan Bundesliigassa Werder Bremeniä ja Bayern Müncheniä sekä MLS:ssä yhdysvaltalaista Los Angeles Galaxya. Hän saavutti urallaan muun muassa kaksi Itävallan-mestaruutta ja Saksan-mestaruuden sekä UEFA Cupin voiton.
Itävallan maajoukkueessa Herzog pelasi vuosina 1988–2003 103 ottelua ja teki niissä 26 maalia. Hän on Itävallan eniten otteluita pelannut pelaaja. Herzog toimi myös Itävallan kapteenina. Hän edusti Itävaltaa MM-kilpailuissa vuosina 1990 ja 1998.
Pelaajana > Saavutukset

Itävallan-mestaruus 1987, 1988
Saksan-mestaruus 1993
Saksan cup 1994, 1999
UEFA Cup 1996
Itävallan vuoden jalkapalloilija 1992
Valmentajana

Herzog toimi Itävallan väliaikaisvalmentajana vuonna 2005 ja apulaisvalmentajana vuosina 2006–2009. Nykyiseen tehtäväänsä hänet nimitettiin vuonna 2009.
Elokuun alussa 2018 Herzogista tuli Israelin jalkapallomaajoukkueen päävalmentaja.
Aiheesta muualla

Maaottelutilastot RSSSF:n sivustolla (englanniksi)
| 0 | 1 | 2 |
| --- | --- | --- |
| Edeltäjä: Hans Krankl | Itävallan maajoukkueen päävalmentaja 9/2005 | Seuraaja: Josef Hickersberger |
| 0 | 1 | 2 |
| --- | --- | --- |
| Edeltäjä: Elisha Levy | Israelin maajoukkueen päävalmentaja 8/2018– | Seuraaja: – |
Itävallan joukkue – Jalkapallon MM-kilpailut 1998
1 Konsel |
2 Schopp |
3 Schöttel |
4 Pfeffer |
5 Feiersinger |
6 Kogler |
7 Haas |
8 Pfeifenberger |
9 Vastić |
10 Herzog |
11 Amerhauser |
12 Hiden |
13 Cerny |
14 Reinmayr |
15 Wetl |
16 Wohlfahrt |
17 Mählich |
18 Stöger |
19 Polster |
20 Heraf |
21 Knaller |
22 Kühbauer |
Valmentaja Prohaska
Daily fantasy sports

Daily Fantasy Sports (DFS) on fantasiaurheilun ja manageripelaamisen alamuoto. Perinteisesti fantasialiigoissa pelaajat kilpailevat toisiaan vastaan kokoamalla joukkueita tietyn lajin tai sarjan urheilijoista ja keräävät pisteitä oikeiden ottelussa tapahtuvien suoritusten mukaan. Daily Fantasy Sports on nopeutettu päivittäinen tai viikoittainen versio tästä konseptista verrattuna yleisiin koko kauden kestäviin turnauksiin. Suurimpia eroja on myös se, että DFS-turnauksiin pelaaja osallistuu maksamalla osallistumismaksun ja kierroksen päätteeksi parhaiten menestyneet managerit voittavat yhteisestä potista oikeaa rahaa ennalta määritetyn voitonjaon mukaan. Pieni osa rahapoolista menee järjestäjälle rake-maksuna, kuten pokerissa. Daily Fantasy Sportsia onkin luonnehdittu vedonlyönnin, pokerin ja klassisten manageripelien yhdistelmäksi.
DFS turnauksissa käytetään tyypillisesti palkkakattoa, jonka rajoissa managerien pitää valita pelaajat joukkueeseensa. Jokaisella pelaajalla on oma hintansa ja mitä parempi pelaaja on kyseessä, sitä korkeampi on myös hänen hintansa. Euroopassa suosituimmat DFS lajit joihin turnauksia järjestetään ovat jalkapallo, jääkiekko, koripallo sekä eSports.
Otavan sataman rautatieasema

| Otavan satama |
| --- | --- |
 Otavan sataman rautatieasema vuonna 2012.
Perustiedot
Lyhenne:  Ots
Rataosa:  Kouvola–Iisalmi
Ratakilometri:  282+885
Sijainti:  61°39.59′N, 27°03.99′E
Osoite:  Koulutilantie 22, 50670 Otava
Kunta:  Mikkeli
Etäisyydet:  Otava 2,4 km
Avattu:  1. heinäkuuta 1891
Lakkautettu:  
 • henkilöliikenne :  1931
Asemarakennus
Materiaali:  puu
Rakennettu:  ilmeisesti vuosina 1890–1891
Otavan sataman rautatieasema (lyh. Ots) on rautatieliikennepaikka liikenteeltä suljetulla Otavan satamaradalla Otavan taajamassa Mikkelissä. Satamarata rakennettiin vuosina 1890–1891 ja asema avattiin liikenteelle 1. heinäkuuta 1891. Asemarakennus rakennettiin ilmeisesti samaan aikaan radan kanssa ja sitä laajennettiin vuonna 1919. Aseman ulkoasussa on tapahtunut muutoksia. Vaikka satamarata olikin pääasiassa puutavarankuljetusta varten, asemalla oli henkilöliikennettä ainakin vuosina 1923–1931. Asema on yksi Museoviraston luokittelemista valtakunnallisesti merkittävistä kulttuuriympäristöistä.
As Slow as Possible

Urut, jotka soittavat teosta.
As Slow as Possible (suom. Mahdollisimman hitaasti) on John Cagen sävellys pianolle vuodelta 1985. Kaksi vuotta myöhemmin Cage sovitti sen uruille. Sävellys on kuuluisa esityksestä Pyhän Burchardin kirkossa Halberstadtissa Saksassa. Soitto alkoi vuonna 2001 ja jatkuu edelleen. Kappaletta esitetään erityisvalmisteisilla uruilla, joiden koskettimet painetaan alas pienten hiekkasäkkien avulla. Esityksen on määrä kestää 639 vuotta.
Urut Pyhän Burchardin kirkossa.
Sävellys

”As Slow as Possible” tai ”ASLSP” on John Cagen sävellys pianolle vuodelta 1985. Teos tilattiin Marylandin luovan ja esittävän taiteen kesäinstituutin ystävien järjestämää pianokilpailua varten. Nuotteja on kahdeksan sivun verran. Säveltäjän ohjeen mukaan jokin osista on jätettävä soittamatta ja jokin toinen osa on soitettava kahteen kertaan.
Cage sovitti teoksen uruille vuonna 1987, jolloin hän antoi sille uuden nimen ”Organ2/ASLSP”. Nyt ohjeena oli, että kaikki kahdeksan osaa on soitettava, mutta jokin niistä voidaan haluttaessa toistaa.
Teokselle ei ole määritelty kestoa. Säveltäjän merkitsemä esitysohje on ”mahdollisimman hitaasti”. Teoksen ensimmäinen esitys kesti 29 minuuttia. Teos on levytetty 71 minuutin mittaisena versiona.